

VLADA REPUBLIKE HRVATSKE

Zagreb, 18. srpnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi s organiziranjem hitne medicinske pomoći za područje Općine Donji Lapac |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s organiziranjem hitne medicinske pomoći za područje Općine Donji Lapac - odgovor Vlade

Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s organiziranjem hitne medicinske pomoći za područje Općine Donji Lapac.

Na navedeno zastupničko pitanje Vlada Republike Hrvatske, daje sljedeći odgovor:

Zavod za hitnu medicinu Ličko-senjske županije (u daljnjem tekstu: Zavod) nema na području Donjeg Lapca svoju ispostavu već s Hrvatskim zavodom za zdravstveno osiguranje ugovara obavljanje djelatnosti hitne medicine putem pripravnosti. Poslove pripravnosti, sukladno Ugovoru o poslovnoj suradnji Zavoda i Doma zdravlja Korenica u Donjem Lapcu obavljaju zaposlenici Doma zdravlja Korenica.

Nadalje, važno je naglasiti kako je u cilju unaprjeđenja kvalitete te osiguravanja bolje dostupnosti ovom obliku zdravstvene zaštite stanovništvu Općine Donji Lapac, u izradi novog prijedloga Mreže hitne medicine Hrvatski zavod za hitnu medicinu predložio izmjenu na način da se pripravnost zamjeni ispostavom s Timom T2 izvanbolničke hitne medicinske službe. U tijeku je stručna i financijska analiza cjelovitog Prijedloga Mreže hitne medicine, koji je dostavljen od strane Hrvatskog zavoda za hitnu medicinu.

Eventualno potrebna dodatna obrazloženja u vezi s pitanjem zastupnika, dat će prof. dr. sc. Milan Kujundžić, dr. med., ministar zdravstva.

PREDSJEDNIK

mr. sc. Andrej Plenković